গ্রাফ থিওরীর ভাষায়, সেন্ট্রাল অফিস ও প্রতিটি বাড়ি যদি একেকটি নোড হয় এবং এদের মধ্যে সংযোগকারী লাইনগুলো যদি একেকটি এজ হয়, যাদের ওয়েট হচ্ছে লাইন বসানোর খরচ, তাহলে তুমি যেভাবেই লাইন বসাও না কেন, সেটা হবে একটা স্প্যানিং ট্রি। স্প্যানিং ট্রি এর বৈশিষ্ট্য হচ্ছে – এটি কোন গ্রাফের এমন একটি সাবগ্রাফ যে সাবগ্রাফটিতে মূল গ্রাফের সবগুলো নোড থাকবে এবং সাবগ্রাফটি হবে একটি ট্রি, অর্থাৎ সাবগ্রাফটিতে কোন সাইকেল থাকবে না। একটি গ্রাফের অনেকগুলো স্প্যানিং ট্রি থাকতে পারে, কিন্তু সবচেয়ে কম খরচে লাইন বসানোর যে স্প্যানিং ট্রি, সেটাকেই বলা হয় মিনিমাম স্প্যানিং ট্রি। মিনিমাম স্প্যানিং ট্রি বের করার জন্য বেশ কিছু অ্যালগোরিদম আছে, যেমন-প্রিম’স অ্যালগোরিদম, ক্রুসকাল’স অ্যালগোরিদম। এই টিউটোরিয়ালে আমরা প্রিম’স অ্যালগোরিদমের সাহায্যে মিনিমাম স্প্যানিং ট্রি বের করা শিখব। 🙂